**A helyi iparűzési adóról szóló 43/2010. (XII. 10.) önkormányzati rendelet módosításának indokolása**

**Általános indokolás**

Az egyes adótörvények módosításáról szóló 2020. évi CXVIII. törvény 2021. január 1. napjától hatályon kívül helyezte a helyi adókról szóló 1990. évi C. törvény (továbbiakban: Htv.) ideiglenes jelleggel végzett iparűzési tevékenységre vonatkozó rendelkezéseit. A Htv. ezen módosítása szükségessé teszi a helyi iparűzési adóról szóló 43/2010. (XII.10.) önkormányzati rendelet vonatkozó rendelkezéseinek módosítását, illetve hatályon kívül helyezését.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

Az 1.§-hoz

A Htv. 2021. január 1. napjától hatályos rendelkezései szerint megszűnik az állandó és az ideiglenes iparűzési tevékenység terminológia, helyébe egységesen az iparűzési tevékenység fogalom lép. A rendelet által használt állandó jelleggel végzett iparűzési tevékenység fogalmának iparűzési tevékenység fogalommal való kicserélését tartalmazza.

A 2.§-hoz

Az ideiglenes jelleggel végzett iparűzési tevékenység esetén alkalmazandó adómérték hatályon kívül helyezését tartalmazza.

A 3.§-hoz

A módosító rendelet hatálybalépését szabályozza.